钦定古今图书集成/明伦汇编/氏族典/第602卷 > 夏侯夬
## 钦定古今图书集成/明伦汇编/氏族典/第602卷 > 夏侯夬

按《魏书夏侯道迁传》：“道迁长子夬，字元廷，历位前军
将军、南兖州大中正。夬性好酒，沽买饮啖，多所费用。
父时田园货卖略尽，债负数犹千馀匹，糓食至常不
足。初，道迁知夬好饮酒，不欲传授国封。夬未亡前，忽
梦见征虏将军房世宝至其家，与其父屏人密言。夬
心惧，谓人曰：‘世宝至官间，必击我也’。寻有人召去，遣”
左右杖之二百。不胜楚痛，大叫良久乃寤。梦后二日
不能言，针之，乃得语，而犹虚劣。俄而心闷，旋转而死。